પ્રથમ તબક્કાના અમલ માટેની મર્યાદા વધારી ૧ નવેમ્બર કરવામાં આવી છે. સમયમર્યાદા વધી એ પહેલાં આઇસીઆઇસીઆઇ બેેંક જુલાઈ અને ઓગસ્ટના ડિફોલ્ટર્સની યાદીમાં મોખરે હતી. બેેંકની પેનલ્ટીની રકમ ૮૨ લાખે પહોંચી હતી. આઇઓબી ૬૮ લાખના દંડ સાથે બીજા, કેનરા બેેંક (૬૪.૨ લાખ) ત્રીજા અને યુકો બેેંક (૫૭ લાખ) ચોથા ક્રમે હતી. યુઆઇડીએઆઇના જણાવ્યા અનુસાર આધાર એક્ટ ૨૦૧૬ની જોગવાઈ પ્રમાણે યુઆઇડીએઆઇ પાસે પગલાં લેવાની સત્તા છે.બેેંકના આધાર એનરોલમેન્ટ ડેટાની આંતરિક યાદી દર્શાવે છે કે, એસબીઆઇ અને પીએનબીએ આધાર માટે અપાયેલા ટાર્ગેટનું સંપૂર્ણ પાલન કર્યું છે.પીએસયુ બેેંકના એક વરિષ્ઠ અધિકારીએ જણાવ્યું હતું કે આધારની નોંધણી અમારું મુખ્ય કામ નથી. પહેલેથી અમે કર્મચારીઓની ખેંચનો સામનો કરી રહ્યા છીએ. આરબીઆઇના પ્રોમ્પ્ટ કરેક્ટિવ એક્શન હેઠળ મુકાયેલી ઘણી બેેંકોમાં નવા સ્ટાફની ભરતી બંધ છે.